E Liewe laang (Film)
E Liewe laang ass e lëtzebuergeschen Laangspillfilm vum Marc Olinger, Menn Bodson a Gast Rollinger aus dem Joer 1992, deen um Zenario vum Emil Angel baséiert. E stellt dat dagdeeglecht Liewen ufanks der 1950er Joren duer.

Ëm wat geet et am Film? 
1952: An enger Zäit, an där d'Nowéie vum Krich nach ze spiere sinn, nach zum Deel gedréckt Verhältnesser an de Famillje bestinn, de wirtschaftlechen Opschwonk am Gaang ass an et de Leit lues a lues besser geet, erzielt de Film déi dagdeeglech Erliefnesser vum Robi, engem klenge Bouf am Minett.

Filmproduktioun 
Den Europäesche Rot huet 1985 entscheet, datt d'Joer 1988 zum "Europäesche Joer vum Kino an der Televisioun" erkläert sollt ginn. Am Kader vun där Initiativ gouf zu Lëtzebuerg 1988 de "Concours national de scénarios de films de fiction" organiséiert, bei dem Emil Angel säin Dréibuch mam deemolegen Titel "Dem Uedem seng Frâ" den éischte Präis krut. Dofir gouf et e Präisgeld vun 250.000 Lëtzebuerger Frang. Donieft huet de Fonds culturel national eng finanziell Ënnerstëtzung an Héicht vun 1,5 Millioune Frang fir d'Produktioun vum Film accordéiert.

De Film gouf tëscht Oktober 1990 a Juni 1991 gedréint.

Fir ze liesen 
 Emil Angel: E Liewe laang. Eng Kandheetserënnerung. Zenario.; Éditions Le Phare, RTL - Hei Elei, éischt Oplo September 1992

Kuckt och 
 Lëtzebuergesche Film

Lëtzebuergesch Filmer
Filmer vum Marc Olinger
Filmer 1992